ਸਮੱਗਰੀ: ਤੁਸੀਂ ਕੁਵੈਤ 'ਚ ਆਮ ਤੌਰ 'ਤੇ ਸੜਕਾਂ-ਗਲੀਆਂ 'ਚ ਇਨ੍ਹਾਂ ਔਰਤਾਂ ਨੂੰ ਨਹੀਂ ਦੇਖ ਸਕਦੇ। 

ਬੀਬੀਸੀ ਨਿਊਜ਼ ਅਰਬੀ ਨੇ ਇੱਕ ਅੰਡਰ ਕਵਰ ਜਾਂਚ ਵਿੱਚ ਦੇਖਿਆ ਕਿ ਇਨ੍ਹਾਂ ਘਰੇਲੂ ਨੌਕਰਾਂ ਨੂੰ ਸੋਸ਼ਲ ਪਲੇਟਫਾਰਮਾਂ ਦੀ ਮਦਦ ਨਾਲ ਗ਼ੈਰ-ਕਾਨੂੰਨੀ ਤੌਰ 'ਤੇ ਖਰੀਦਿਆਂ ਤੇ ਵੇਚਿਆ ਜਾਂਦਾ ਹੈ।   

ਕੁਵੈਤ ਪ੍ਰਸ਼ਾਸਨ ਨੇ ਕਿਹਾ ਹੈ ਕਿ ਉਨ੍ਹਾਂ ਨੇ ਘਰੇਲੂ ਨੌਕਰਾਂ ਨੂੰ ਗ਼ੁਲਾਮ ਵਜੋਂ ਵੇਚਣ ਵਾਲੇ ਕਈ ਸੋਸ਼ਲ ਮੀਡੀਆ ਅਕਾਊਂਟ ਹੋਲਡਰਾਂ ਨੂੰ ਅਧਿਕਾਰਤ ਸੰਮਨ ਭੇਜੇ ਹਨ ਅਤੇ ਇਸ ਦੇ ਨਾਲ ਹੀ ਇਸ ਵਿੱਚ ਜੋ ਸ਼ਾਮਿਲ ਹੈ ਉਨ੍ਹਾਂ ਨੂੰ ਅਜਿਹੇ ਇਸ਼ਤਿਹਾਰ ਹਟਾਉਣ ਦੇ ਆਦੇਸ਼ ਦਿੱਤੇ ਗਏ ਹਨ। 

ਇਹ ਵੀ ਪੜ੍ਹੋ-

ਸੋਸ਼ਲ ਪਲੇਟਫਾਰਮ

ਕੁਝ ਵਪਾਰੀ ਫੇਸਬੁੱਕ ਦੀ ਮਲਕੀਅਤ ਵਾਲੇ ਸੋਸ਼ਲ ਮੀਡੀਆ ਪਲੇਟਫਾਰਮ ਇੰਸਟਾਗ੍ਰਾਮ ਦੀ ਵਰਤੋਂ ਕਰ ਰਹੇ ਹਨ, ਜਿੱਥੇ ਉਹ ਹੈਸ਼ਟੈਗ ਰਾਹੀਂ ਆਪਣੀਆਂ ਪੋਸਟਾਂ ਪਾਉਂਦੇ ਹਨ ਅਤੇ ਮੋਲ-ਭਾਅ ਨਿੱਜੀ ਸੰਦੇਸ਼ਾਂ 'ਚ ਕਰਦੇ ਹਨ। 

ਇਸ ਤੋਂ ਇਲਾਵਾ ਗੂਗਲ ਪਲੇਅ ਸਟੋਰ ਅਤੇ ਐਪਲ ਐਪ ਸਟੋਰ ਦੇ ਨਾਲ-ਨਾਲ ਈ-ਕਾਮਰਸ ਵੈਬਸਾਈਟਾਂ ਦੀ ਵੀ ਵਰਤੋਂ ਕੀਤੀ ਜਾਂਦੀ ਹੈ। 

ਗੂਗਲ ਅਤੇ ਐਪਲ ਸਟੋਰ ਦਾ ਕਹਿਣਾ ਹੈ ਕਿ ਉਹ ਇਨ੍ਹਾਂ ਗ਼ੈਰ-ਕਾਨੂੰਨੀ ਢੰਗਾਂ ਨਾਲ ਚੱਲ ਰਹੀਆਂ ਗਤੀਵਿਧੀਆਂ ਤੋਂ ਬਚਣ ਲਈ ਐਪਸ ਡੇਵਲਪਰਸ ਨਾਲ ਕੰਮ ਕਰ ਰਹੇ ਹਨ।  

ਹਾਲਾਂਕਿ ਬੀਬੀਸੀ ਨੇ ਇਸ ਨਾਲ ਜੁੜੀਆਂ ਕਈ ਸੂਚੀਆਂ ਇਸਟਾਗ੍ਰਾਮ, ਗੂਗਲ ਤੇ ਐਪਲ ਦੀਆਂ ਐਪਸ 'ਤੇ ਦੇਖੀਆਂ ਹਨ। 

ਗ਼ੁਲਾਮੀ ਦੇ ਸਮਕਾਲੀ ਰੂਪਾਂ 'ਤੇ ਕੰਮ ਕਰਨ ਵਾਲੀ ਸੰਯੁਕਤ ਰਾਸ਼ਟਰ ਦੀ ਵਿਸ਼ੇਸ਼ ਕਾਰਕੁਨ ਉਰਮਿਲਾ ਭੂਲਾ ਮੁਤਾਬਕ, "ਉਹ ਆਨਲਾਈਨ ਗ਼ੁਲਾਮੀ ਬਾਜ਼ਾਰ ਨੂੰ ਵਧਾਵਾ ਦੇ ਰਹੇ ਹਨ। ਜੇ ਗੂਗਲ, ਐਪਲ, ਫੇਸਬੁਕ ਜਾਂ ਜੋ ਹੋਰ ਕਈ ਕੰਪਨੀਆਂ ਅਜਿਹੀਆਂ ਐਪ ਚਲਾ ਰਹੀਆਂ ਹਨ ਤਾਂ ਉਹ ਜਵਾਬਦੇਹ ਹਨ।"

ਇਹ ਗ਼ੈਰ-ਕਾਨੂੰਨੀ ਵਿਕਰੀ ਐਪਸ, ਡੇਵਲਪਰਸ ਅਤੇ ਯੂਜਰਸ ਲਈ ਅਮਰੀਕੀ ਟੈਕ ਫਰਮ ਦੇ ਨਿਯਮਾਂ ਦੀ ਸਪੱਸ਼ਟ ਉਲੰਘਣਾ ਹੈ। 

ਗੁਲਾਮੀ ਦੇ ਸਮਕਾਲੀ ਰੂਪਾਂ 'ਤੇ ਸੰਯੁਕਤ ਰਾਸ਼ਟਰ ਦੀ ਵਿਸ਼ੇਸ਼ ਰਿਪੋਰਟ ਉਰਮਿਲਾ ਭੂਲਾ

ਖਰੀਦੋ-ਫ਼ਰੋਖ਼ਤ ਦੀ ਕਾਲਾ ਬਾਜ਼ਾਰੀ

10 ਵਿਚੋਂ 9 ਘਰਾਂ 'ਚ ਘਰੇਲੂ ਕੰਮ ਕਰਨ ਲਈ ਨੌਕਰ ਹੁੰਦੇ ਹਨ। ਇਹ ਲੋਕ ਦੁਨੀਆਂ ਦੇ ਗਰੀਬ ਮੁਲਕਾਂ ਤੋਂ ਰੋਜ਼ੀ-ਰੋਟੀ ਕਮਾਉਣ ਤੇ ਆਪਣੇ ਪਰਿਵਾਰ ਦੀ ਮਦਦ ਕਰਨ ਦੀ ਆਸ ਲੈ ਕੇ ਇੱਥੇ ਆਉਂਦੇ ਹਨ।

ਕੁਵੈਤ ਵਿੱਚ ਨਵੇਂ ਆਏ ਜੋੜੇ ਦੀ ਭੂਮਿਕਾ ਵਜੋਂ ਬੀਬੀਸੀ ਅਰਬੀ ਦੀ ਅੰਡਰ-ਕਵਰ ਟੀਮ ਨੇ 57 ਐਪਸ ਯੂਜਰਸ ਨਾਲ ਗੱਲ ਕੀਤੀ ਅਤੇ ਦਰਜਨ ਤੋਂ ਵੱਧ ਲੋਕਾਂ ਨਾਲ ਮਿਲੇ। 

ਇਹ ਲੋਕ ਉਨ੍ਹਾਂ ਨੂੰ ਮਸ਼ਹੂਰ ਐਪ 4Sale ਰਾਹੀਂ ਆਪਣੇ ਘਰੇਲੂ ਵਰਕਰ ਵੇਚਣ ਦੀ ਕੋਸ਼ਿਸ਼ ਕਰ ਰਹੇ ਸਨ। 

ਵੇਚਣ ਵਾਲਿਆਂ ਨੇ ਉਨ੍ਹਾਂ ਔਰਤਾਂ ਦੇ ਪਾਸਪੋਰਟ ਜ਼ਬਤ ਕਰਨ, ਉਨ੍ਹਾਂ ਨੂੰ ਘਰਾਂ ਦੇ ਅੰਦਰ ਰੱਖਣ, ਉਨ੍ਹਾਂ ਨੂੰ ਛੁੱਟੀ ਦੇਣ ਤੋਂ ਇਨਕਾਰ ਕਰਨਾ ਅਤੇ ਫੋਨ 'ਤੇ ਬੇਹੱਦ ਘੱਟ ਜਾਂ ਨਾ ਦੇ ਬਰਾਬਰ ਗੱਲ ਕਰਨ ਦੇਣ ਦੀ ਵਕਾਲਤ ਕਰ ਰਹੇ ਸਨ। 

4Sale ਐਪ ਤੁਹਾਨੂੰ ਜਾਤ ਨਸਲ ਦੇ ਹਿਸਾਬ ਨਾਲ  ਵੱਖ-ਵੱਖ ਰੇਟਾਂ ਦੇ ਮੁਤਾਬਕ ਆਫਰ ਮੁਹੱਈਆ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਬੁਨਿਆਦੀ ਸਹੂਲਤਾਂ ਤੋਂ ਵਾਂਝੀਆਂ, ਨਾ ਛੱਡਣ ਜੋਗੀਆਂ ਨਾ ਰਹਿਣ ਜੋਗੀਆਂ, ਇਨ੍ਹਾਂ ਬੰਦ ਦਰਵਾਜ਼ਿਆਂ ਪਿੱਛੇ ਰਹਿੰਦੀਆਂ ਇਨ੍ਹਾਂ ਔਰਤਾਂ ਦੇ ਸਿਰ 'ਤੇ ਵਧੇਰੇ ਬੋਲੀ ਲਗਾਉਣ ਵਾਲਿਆਂ ਦੀ ਖਰੀਦੋ-ਫ਼ਰੋਖ਼ਤ ਦਾ ਜੋਖ਼ਮ ਬਰਕਰਾਰ ਰਹਿੰਦਾ ਹੈ।